102 Fugle.. 



2. Dagrovfugle (Hemeroharpages) . 



a. Musvaagen (Buteo vulgaris). 



Denne vor almindeligste Rovfugl kendes let fra Høgene bl. a. 

 ved sine længere Vinger og kortere Hale (Vingerne naar ud til 

 Halespidsen)^. Af Farve er den morkebrun paa Oversiden, paa 

 Undersiden brun med hvide Pletter eller hvidlig med morke Pletter; 

 men den varierer meget i Farve (ogsaa meget lyse Exemplarer 

 forekommer) ^. 



Denne noget plumpe og træge Fugl, der sædvanlig forlader os 

 om Vinteren, fortærer efter Jåckels og Ecksteins Maveanalyser føl- 

 gende : Harer (ikke hyppig), Pindsvin, Muldvarpe, Spidsmus, Mark- 

 og Skovmus, Fugle (f. Ex. Stære, Lærker, Skovskader osv.), Firben, 

 Staalorme, Frøer, en Mængde forskellige Insekter (Sommerfugle, 

 Græshopper, Jordkrebs, Biller), Regnorme, Snegle. Efter Nilsson 

 lever den i Særdeleshed af Krybdyr og Padder og af store In- 

 sekter, dernæst af Regnorme, Snegle samt Mus og andre mindre 

 Pattedyr. Hermed harmonerer ogsaa ret godt de Opgivelser, der 

 findes hos de to andre nævnte Forfattere. 



Denne Fugls Nytte overdrives vistnok hyppig; den æder ganske 

 vist en Del Mus samt nogle skadelige Insekter^, men ved Siden 

 heraf i stort Omfang saa meget andet, hvis Tilintetgorelse der ikke 

 er nogen Grund til at være den taknemlig for, at dens Betydning 

 sandsynligvis ikke er overdreven stor. 



b. Andre Dagrovfugle. 



Af vore andre Dagrovfugle er der næppe nogen, der har syn- 

 derlig Interesse i forstlig Henseende. 



Høgene fortærer ved Siden af Fugle af forskellig Størrelse og- 

 saa Mus, men næppe i nogen nævneværdig Udstrækning. Jåckel 



^ Den sjældne Hvepsevaage (Pernis apivoms), som ligner Musvaagen en Del, 

 kendes let fra denne ved, at Partiet mellem Næbbet og Ojet er beklædt med Smaa- 

 fjer, der ikke som hos andre Rovfugle er borsteformige. 



^ Den Laadenbenede Musvaage (Buteo lagoptis) , der hører hjemme nord- 

 ligere og kun besøger os paa Trækket , udmærker sig ved at være fjerklædt paa 

 Mellemfoden. 



^ I en Musvaages Mave skal man engang have fundet »34 hele Oldenborrelarver 

 foruden en hel Grød af fordojede Larver, der ikke lod sig tælle«. Tidsskr. f. pop. 

 Fremst. af Naturvid. 5. R. 2. Bd. S. 57 Anm. 



